**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 21**

**На 01 октомври 2015 г. се проведе заседание на Общинска избирателна комисия Ямбол при следния**

**Д н е в е н р е д:**

**1.** Одобряване на графичния файл на образеца на бюлетините за провеждане на избор на кметове и общински съветници за избори 2015г.

*Докладва:Екатерина Янева*

ПРИСЪСТВАХА: Екатерина Янева, Мариана Гърдева, Недялко Савов, Драгомир Димитров, Младенка Делибалтова, Весела Караманова, Станка Раданова, Кристина Генова, Мирослава Янева, Светла Кирилова.

ОТСЪСТВА:Мехмед Мехмедов.

Заседанието бе открито в 09,00 ч. и председателствано от Екатерина Янева-председател на комисията.

Председател ЕКАТЕРИНА ЯНЕВА: Уважаеми колеги, в залата присъстват 10 членове на комисията. Откривама днешното заседание.

Предлагам колегата Савов за преброител при поименно гласуване.

Който е съгласен с така направеното предложение, моля да гласува.

Гласували: **За** –10 членове: Екатерина Янева, Мариана Гърдева, Недялко Савов, Драгомир Димитров, Младенка Делибалтова, Веселка Караманова, Станка Раданова, Кристина Генова, Мирослава Янева ,Светла Кирилова.

ПРОТИВ – няма.

Колеги, това заседание го провеждаме за да одобрим изпратения ни вече графичен файл с образеца на бюлетините. В тази насока то ще бъде с една еиднствена точка в дневния ред, а именно: одобряване на графичния файл на образеца на бюлетините за провеждане на избор на кметове и общински съветници за избори 2015г.

Колеги, в изпълнение на Решение №2363-МИ/26.09.2015г. на Централната избирателна комисия и дадените ни с писмо изх.№МИ-15-1060/30.09.2015г., изпратено ни по електронната поща, указания от ЦИК и във връзка с правомощията ни по чл.87, ал.1, т.9 от ИК следва да одобрим изпратения ни графичен файл с образец на бюлетините за всеки отделен вид избор - на територията на община Ямбол, а именно за общински съветници и кмет на община. Съгласно т.5 от Решение №2363-МИ/26.09.2015г. на ЦИК, изпратените ни графични файлове с образеца на бюлетината за двата вида избор са принтирани и върху него следва да се подпишем всички присъстващи членове на комисията, като изпишем трите си имена саморъчно. Задлъжително трябва да отбележим датата и часът на одобряването на образците на бюлетините. Ще пристъпим към тези действия обаче, след като внимателно прегледаме съдържанието на всяка една от двете бюлетини, изписването на наименованието на местната коалиция /знаете, че Централната избирателна комисия излезе с Решение №2391-МИ/НР от 28.09.2015г. относно изписването на наименованията на местните коалиции, които съдържат в наименованието си съдържат повече от 78 символа, в което решение е посочен и начина на изписване на наименованието в бюлетината и на регистрираната в ОИК Ямбол местна коалиция/ Много внимателно трябва да проверим и имената на кандидатите в образеца на бюлетината за кмет.

Колеги, ще ви направи впечатление, че разпечатаният файл на образеца за бюлетина за общински съветници излиза на две страници, като на последният ред от първата страница е виден поредният номер и една част /цялостното наименование на партията/ от наименованието на съответната партия, с което същата ще бъде отбелязана в бюлетината. На първият ред на втората страница продължава да е виден поредният номер на същата тази партия и втората част от наименованието й, а именно съкращението от наименованието на партията. Това се получава, тъй като формата на печат при нас е на лист А4. При отпечатването на самите страници ясно е обзоначено от колко страници е документа и е виден номера на съответната страница, така че според мен не е проблем да одобрим така разпечатания файл. В действителност бюлетината знаете, че е на цял лист, не както при нас на А4 и няма да е по начина, както е принтиран при нас. И това вие сами можете да го видите нагледно в изпратеният ни графичен файл на образеца на бюлетината в системата. Искам да ви подчертая, че след като принтирахме бюлетината за общински съветници и установихме това обстоятелство, техническият ни експерт проведе телефонен разговор със служител поддържащ Системата за управление на бюлетини и изборни книжа за ОИК за местни избори 2015г., от където също потвърдиха, че така се получава единствено и само при разпечатването във формат А4. В крайна сметка след като не разполагаме с принтер с възможности за отпечатване на А3, ще се наложи да си я одобрим бюлетината отпечатана по този начин.

Колеги аз накратко ви представих какво се изисква от нас. Сега искам да чуем, някой който желае да вземе отношение?

МЛАДЕНКА ДЕЛИБАЛТОВА: Колеги, смятам, че хубаво би било да можехме да разпечатаме изпратеният ни графичен файл с образеца на бюлетината за общински съветници на формат А3. Но доколкото разбрахме това не може да стане. Затова да одобрим така принтираният образец на бюлетината за общински съветници, като закопчаем двете страници с телбод и върху тях ще поставим печат на ОИК.

ПРЕДСЕДАТЕЛЯТ ЕКАТЕРИНА ЯНЕВА: Колеги някой друг да изрази мнение има ли? Всички ли се обединяваме към това мнение? Добре тогава предлагам да пристъпим към подробен и внимателен преглед на съдържанието на образците на бюлетините, наименованията на кандидатите, на партиите, на местната коалиция, на изписването на независимия кандидат.

Заседанието продължи с преглеждане и проверка на съдържанието на образците на бюлетините, наименованията на кандидатите, на партиите, на местната коалиция, на изписването на независимия кандидат.

ПРЕДСЕДАТЕЛЯТ ЕКАТЕРИНА ЯНЕВА: Колеги предлагам ви, да вземем следното решение:

След извършен преглед и проверка на графичните файлове на бюлетините за общински съветници и кмет на община Ямбол, общинска избирателна комисия установи, че съдържанието в тях е вярно, наименованията на партиите и коалициите са правилно изписани, правилно са изписани и имената на кандидатите, поради и което на основание, чл.87, ал.1, т.9 от ИК и Решение № 2363-МИ от 26.09.2015г. на ЦИК, както и дадените в тази насока указания от ЦИК с писмо с вх.№60/01.10.2015г. общинска избирателна комисия в община Ямбол.

**РЕШИ**

1. Одобрява графичния файл с образеца на бюлетината за общински съветници в община Ямбол, в изборите за общински съветници и кметове на 25 октомври 2015г.

2. Одобрява графичния файл с образеца на бюлетината за кмет на община Ямбол, в изборите за общински съветници и кметове на 25 октомври 2015г.

3. Одобрените образци на бюлетините съдържащи имената и подписите на присъстващите членове на ОИК Ямбол се прилагат към протокола от заседанието на общинската избирателна комисия като неразделна част.

4. Потвърждаването на предпечатните образци на бюлетините следва да се удостовери по указания с Решение № 2363-МИ от 26.09.2015г. на ЦИК ред.

Който е съгласен с така направеното предложение за одобряване, съответно потвърждаване на предпечатните образци на бюлетините моля да гласува.

НЕДЯЛКО САВОВ: Гласували: **За** – 10 членове: Екатерина Янева, Мариана Гърдева, Недялко Савов, Драгомир Димитров, Младенка Делибалтова, Веселка Караманова, Станка Раданова, Кристина Генова,Мирослава Янева ,Светла Кирилова.

ПРОТИВ – няма.

В залата влиза Мехмед Мехмедов.

*ОСОБЕНО МНЕНИЕ:*МАРИАНА ГЪРДЕВА-ВИДЕНОВА: Не съм съгласна,че бюлетината в принтиран хартиен вариант е две страници и партията под №18 е разделена на две страници.

ПРЕДСЕДАТЕЛЯТ ЕКАТЕРИНА ЯНЕВА: Добре колеги в такъв случай да преминем към саморъчното изписване на имената си върху принтираните файлове на бюлетините като задължително на всяка бюлетина трябва да бъде отразена датата и часа на одобряването.

Всички членове на ОИК Ямбол саморъчно изписаха трите си имена върху принтираните графични файлове на бюлетините за двата вида избора – за общински съветници и кмет на Община Ямбол.

Неразделна част към настоящият протокол са подписаните графични файлове на два броя бюлетини.

Заседанието приключва в 09.55 ч.

ПРЕДСЕДАТЕЛ: Екатерина Янева

СЕКРЕТАР: Недялко Савов